اقلیتی امور کی وزارتت
مرکزی وزیر برائے اقلیتی امور جناب مختار عباس نقوی اور اتراکھنڈ کے وزیر اعلیٰ جناب پشکر سنگھ دھامی نے دہرہ دون میں ’’ہنر ہاٹ‘‘ کے 30ویں ایڈیشن کا افتتاح کیا
’’ہنر ہاٹ‘‘ کے ذریعے 5 لاکھ 60 ہزار سے زیادہ کاریگروں، دستکاروں کو روزگار فراہم کیے گئے ہیں: جناب مختار عباس نقوی
’’ہنر ہاٹ‘‘ وزیر اعظم کے ’’آتم نربھر بھارت‘‘ اور ’’ووکل فار لوکل‘‘ کے وژن کو مضبوط کرنے کا ایک قابل اعتماد پلیٹ فارم ہے: جناب مختار عباس نقوی
اتراکھنڈ کے سرحدی اور پہاڑوں علاقوں کے کاریگروں کو بازار تک رسائی حاصل کرنے میں مدد فراہم کی جائے گی
مرکزی وزیر برائے اقلیتی امور جناب مختار عباس نقوی اور اتراکھنڈ کے وزیر اعلیٰ جناب پشکر سنگھ دھامی کے ذریعے آج دہرہ دون میں ’’ہنر ہاٹ‘‘ کے 30ویں ایڈیشن کا افتتاح کیا گیا۔
افتتاحی تقریب سے خطاب کرتے ہوئے مرکزی وزیر نے کہا کہ ’ہنر ہاٹ‘ ایک ایسا انوکھا پلیٹ فارم ہے جو کچھ سے کٹک، کشمیر سے کنیا کماری تک ملک بھر کے کاریگروں کو ایک چھت کے نیچے لاتا ہے۔ جناب نقوی نے یہ بھی کہا کہ ’’ہنرہاٹ‘‘ میں توجہ کا ایک بڑا مرکز ’’وشو کرما واٹیکا‘‘ بھی ہے۔ کاریگر اور دستکار لائیو دکھا رہے ہیں کہ کیسے ان روایتی دیسی مصنوعات کو ان ’’واٹیکا‘‘ میں بنایا جاتا ہے۔ یہ ملک کے روایتی ہنر اور دستکاری کو محفوظ کرنے اور ان کے فروغ میں اہم رول نبھائے گا۔
مرکزی وزیر نے کہا کہ ان پروگراموں کے دوران دستکاروں کی ہنرمندی کے ذریعے بیکار مصنوعات کو خوبصورت دستکاری میں بدلنے کی نمائش کی جائے گی۔ جناب نقوی نے کہا کہ ’ہنر ہاٹ‘ کے دوران ’میرا گاؤں میرا دیش‘ کے تحت ملک بھر کے پکوان اور ساتھ ہی ’ووکل فار لوکل‘ کے وژن کو فروغ دینے کے لیے مشہور فنکاروں کے ذریعے ثقافتی پروگرام بھی پیش کیے جائیں گے۔
انہوں نے اتراکھنڈ کے سرحدی اور پہاڑی علاقوں کے کاریگروں کو بازار تک رسائی فراہم کرنے میں مکمل مدد کرنے کا بھروسہ دلایا اور امید ظاہر کی کہ اس قسم کا پروگرام ہر سال منعقد کیا جائے گا۔
مرکزی وزیر نے مزید کہا کہ ’’ہنر ہاٹ‘‘ وزیر اعظم جناب نریندر مودی کے ’’سودیشی سواولمبن‘‘ اور ’’ووکل فار لوکل‘‘ کے وژن کو مضبوط کرنے اور روایتی کاریگروں اور دستکاروں کے ذریعے بنائی گئی دیسی مصنوعات کو بازار فراہم کرنے کا ایک ’’قابل اعتبار پلیٹ فارم‘‘ بن چکا ہے۔ گزشتہ 6 سال کے دوران، ’’ہنر ہاٹ‘‘ کے ذریعے 5 لاکھ 60 ہزار سے زیادہ کاریگروں، دستکاروں اور ان سے جڑے لوگوں کو روزگار اور روزگار کے مواقع فراہم کیے جا چکے ہیں۔
جناب نقوی نے کہا کہ دہرہ دون کے بعد، ’’ہنر ہاٹ‘‘ ورندا ون کے برج راج مہوتسو ، لکھنؤ ، پرگتی میدان، نئی دہلی ، حیدرآباد ، سورت ، نئی دہلی  میں منعقد کیے جائیں گے۔ اس کے علاوہ آنے والے دنوں میں ’’ہنر ہاٹ‘‘ میسورو، گوہاٹی، پونہ، احمد آباد، بھوپال، پٹنہ، پڈوچیری، ممبئی، جموں، چنئی، چنڈی گڑھ، آگرہ، پریاگ راج، گوا، جے پور، بنگلورو، کوٹہ، سکم، سرینگر، لیہہ، شیلانگ، رانچی، اگرتلہ اور دیگر مقامات پر بھی منعقد کیے جائیں گے۔
مرکزی وزیر کے ذریعے اتراکھنڈ کے مجاہدین آزادی جیسے کہ محترمہ اوم کماری اور جناب رام پرتاپ بہوگنا اور ان کے اہل خانہ کو بھی اعزاز سے نوازا گیا۔
’’ہنر ہاٹ‘‘ کے افتتاح کے بعد اپنے خطاب میں جناب پشکر سنگھ دھامی نے کہا کہ ہمارے ملک میں ہنر مند اور با صلاحیت لوگوں کی کوئی کمی نہیں ہے۔ ہنرمند کاریگر اور دستکار اپنے آرٹ اور کرافٹ کے لیے بازار تلاش کر رہے تھے۔ ’’ہنر ہاٹ‘‘ نے ایسے کاریگروں اور دستکاروں کو شاندار بازار مہیا کرایا ہے۔
جناب دھامی نے کہا کہ ’’ہنر ہاٹ‘‘ نے ’’مصنوعات کے لیے بازار اور بازار کے لیے مصنوعات‘‘ فراہم کیا ہے۔ انہوں نے مزید کہا کہ جناب نقوی کی قیادت میں اقلیتی امور کی مرکزی وزارت ملک کے دور دراز علاقوں میں رہنے والے کاریگروں اور دستکاروں کو بھی مؤثر طریقے سے بازار فراہم کر رہی ہے۔
اس موقع پر، ایم ایل اے اور اتراکھنڈ کے سابق وزیر اعلیٰ جناب ترویندر سنگھ راوت نے کہا کہ ’’ہنر ہاٹ‘‘ کے کاریگر اور دستکار ملک کے روایتی آرٹ اور کرافٹ کی حفاظت کرنے اور انہیں فروغ دینے میں اہم رول نبھا رہے ہیں۔
دہرہ دون میں منعقد کیا جانے والا یہ ’’ہنرہاٹ‘‘ کے سلسلہ کا 30ویں ایڈیشن ہے، جسے ’’آزادی کا امرت مہوتسو‘‘ کے تحت ملک بھر میں منعقد کیا جا رہا ہے۔ دہرہ دون کے اس ہنر ہاٹ میں اتر پردیش، راجستھان، دہلی، ناگالینڈ، مدھیہ پردیش، منی پور، بہار، آندھرا پردیش، جھارکھنڈ، گوا، پنجاب، اتراکھنڈ، لداخ، کرناٹک، گجرات، ہریانہ، جموں و کشمیر، مغربی بنگال، مہاراشٹر، چھتیس گڑھ، تمل ناڈو اور کیرالہ سمیت 30 سے زیادہ ریاستوں اور مرکز کے زیر انتظام علاقوں کے تقریباً 500 کاریگر اور دستکار لکڑی، تانبہ، بانس، شیشہ، کپڑا، کاغذ، مٹی وغیرہ سے بنی ہوئی اپنی دیسی مصنوعات لے کر پہنچے ہیں۔ ’’ہنر ہاٹ‘‘ میں دہرہ دون جیل کے قیدیوں کے ذریعے ہاتھ سے بنائی گئی چیزیں بھی دستیاب کرائی گئی ہیں۔
’’ووکل فار لوکل‘‘ کے علاوہ اس ’’ہنر ہاٹ‘‘کا تھیم ’’بیسٹ فرام ویسٹ‘‘ بھی ہے۔ گھروں میں استعمال شدہ اور بیکار پڑی چیزوں جیسے کہ پلاسٹک، کاغذ، پلائی، لکڑی، شیشے، سیرامک، جوٹ، کپاس، اون کے ساتھ ساتھ کیلا کے تنے، گنّے کے گودے، دھان اور گیہوں کی ڈنٹھل، بھوسا، تور، ربڑ، لوہا، تانبہ وغیرہ سے بھی کئی قسم کی شاندار چیزیں بنائی گئی ہیں جو اس ’’ہنر ہاٹ‘‘ میں دستیاب ہیں۔
دہرہ دون کے ’’ہنر ہاٹ‘‘ میں لوگوں کو ’’باورچی خانہ‘‘ والے حصے میں ایک ہی چھت کے نیچے ملک کے تقریباً ہر کونے سے روایتی کھانے کا ذائقہ لینے کا موقع ملے گا۔ لوگوں کو یہاں پر اودھ، رامپور، حیدرآباد، مہاراشٹر، گوا، بہار، راجستھان، شمال مشرق، اوڈیشہ، اتراکھنڈ، مغربی بنگال، مدھیہ پردیش، نئی دہلی، ہریانہ، پنجاب، میسورو، کیرالہ وغیرہ جیسی ریاستوں اور خطوں کے روایتی پکوان کھانے کا موقع ملے گا۔
دہرہ دون کے ’’ہنر ہاٹ‘‘ میں ہر شام کو پیش کیے جانے والے متعدد موسیقی، ثقافتی پروگراموں میں کیلاش کھیر، دلیر مہندی، پنکج اُدھاس، سدیش بھونسلے، ونود راٹھوڑ، ریکھا راج، رانی اندرانی، پریم بھاٹیا، بھوپیندر سنگھ بھوپی، ہمسر حیات اور دیگر مشہور و معروف فنکاروں کی پرفارمنس سے محظوظ ہونے کا موقع ملے گا۔
’’ہنر ہاٹ‘‘ ورچوئل اور آن لائن پلیٹ فارمhttp://hunarhaat.org اور جی ای ایم پورٹل پر بھی دستیاب ہے۔ ملک اور بیرون ملک کے لوگ ’’ہنر ہاٹ‘‘ کے سامان ڈیجیٹل اور آن لائن طریقے سے بھی خرید سکتے ہیں۔
اس تقریب میں لوک سبھا ایم پی اور اترا کھنڈ کے سابق وزیر اعلیٰ جناب تیرتھ سنگھ راوت، لوک سبھا ایم پی محترمہ مالا راجیہ لکشمی شاہ، راجیہ سبھا ایم پی جناب نریش بنسل، مرکزی وزارت برائے اقلیتی امور کی سکریٹری محترمہ رینوکا کمار اور دیگر سینئر افسران بھی موجود تھے۔